label_title: Taliansko-turecká vojna
label_desc: Taliansko-turecká vojna (iné názvy: turecko-talianska vojna, tripolská vojna) bola vojna medzi Talianskom a Osmanskou ríšou, vedená pod zámienkou ochrany talianskych záujmov v severnej Afrike. Bola vyhlásená 29. septembra 1911, skončila 18. októbra 1912 prvým mierom z Lausanne (niekedy nazývaný aj zmluva z Ouchy), podľa ktorej Turecko odstúpilo Taliansku Tripolsko, Kyrenaiku a Fezzán (t. j. územie dnešnej Líbye) a súostrovie Dodekanéz v Egejskom mori. Vojna bola prvou z troch katastrof, ktoré postihli Osmanskú ríšu.